खान सर (भारतीय शिक्षक)

फैजल खान उर्फ खान सर (जन्म १९९३) हे बिहार राज्यातील पाटणा येथे राहणारे एक भारतीय शिक्षक आणि यूट्यूबर आहेत. खान सर हे विविध प्रकारच्या स्पर्धा परीक्षांची तयारी करणाऱ्या विद्यार्थ्यांसाठी एक प्रशिक्षण वर्ग (शिकवणी) चालवतात.

 प्रारंभिक आयुष्य 
खान यांचा जन्म १९९३ मध्ये उत्तर प्रदेशातील देवरिया येथील एका मध्यमवर्गीय मुस्लिम कुटुंबात झाला. त्यांचे वडील कंत्राटदार म्हणून काम करायचे आणि आई गृहिणी होती.  त्यांनी आपले प्राथमिक शिक्षण देवरियाच्या भाटपार राणी येथील परमार मिशन स्कूलमधून पूर्ण केले. त्यानंतर, त्यांनी अलाहाबाद विद्यापीठातून विज्ञान शाखेतील पदवी (बी.एससी.) आणि त्यानंतर विज्ञान शाखेतील पदव्युत्तर पदवी (एम.एससी.) प्राप्त केली. याव्यतिरिक्त, त्यांनी भूगोलात कला शाखेतील पव्युत्तर पदवी (एमए) मिळवली.

२०२५ मध्ये, खान सरांनी एएस खानशी लग्न केल्याची घोषणा केली.

 कारकिर्द 

 युट्यूब 
२०१९ मध्ये, कोविड-१९ मुळे पाटण्यातील प्रशिक्षण वर्ग बंद झाले. त्यावेळी त्यांनी खान जीएस रिसर्च सेंटर नावाचे एक यूट्यूब चॅनल सुरू केले आणि ऑनलाइन शिकवण्यास सुरुवात केली. त्यांनी २०२१ मध्ये एक मोबाइल ॲप्लिकेशन किंवा मोबाइल अनुप्रयोग देखील लाँच केले. याद्वारे जे विद्यार्थी प्रत्यक्ष शिक्षण घेण्यासाठी शहरात येऊ शकत नव्हते त्यांना ऑनलाइन अभ्यासक्रम देण्यास सुरुवात केली.

 वादविवाद 
२४ एप्रिल २०२१ रोजी खान यांनी फ्रान्स-पाकिस्तान संबंधांवर एक चित्रफित प्रसारित केली, जी मोठ्या प्रमाणावर सवंग प्रसिद्ध झाली. अनेक मुस्लिम  मूलतत्ववादी एक्स (ट्विटर) वापरकर्त्यांनी या चित्रफितीवर टीका केली आणि खान सरांना इस्लामोफोबिक म्हटले. अनेक  जननी त्यांचे रक्षाबंधन साजरे करतानाचे काही फोटो प्रसारित केले आणि खान सरांना हिंदू घोषित केले. यावर त्यांना YouTube वर एका  चित्रफिती स्पष्टीकरण द्यावे लागले.

रेल्वे भरती मंडळाच्या एनटीपीसी परीक्षेवरील हिंसक निदर्शनांच्या संदर्भात २७ जानेवारी २०२२ रोजी पत्रकार नगर पोलिस ठाण्यात खान यांच्यासह विविध खाजगी शिकवणी केंद्रातील सहा शिक्षक आणि इतर १६ जणांविरुद्ध एफआयआर दाखल करण्यात आला. राजेंद्र नगर टर्मिनलवर झालेल्या हिंसक निदर्शनांमध्ये पोलिसांनी ताब्यात घेतलेल्या काही निदर्शकांच्या जबाबाच्या आधारे एफआयआर नोंदवण्यात आला.

७ डिसेंबर २०२४ रोजी खान यांनी बीपीएससी पूर्व परीक्षेत केलेल्या बदलांविरुद्धच्या निषेधात भाग घेतला.

 संदर्भ 

वर्ग:हयात व्यक्ती
वर्ग:इ.स. १९९३ मधील जन्म
वर्ग:भारतीय यूट्यूबर
वर्ग:मुस्लिम व्यक्ती
वर्ग:शिक्षक
वर्ग:पुरुष चरित्रलेख